ᱟᱱᱰᱟᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱟᱱᱰᱟᱞ ᱡᱚᱸᱠᱥᱚᱱ ᱫᱚ ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱟᱱᱰᱟᱞ-ᱥᱟᱭᱸᱛᱷᱤᱭᱟ ᱟᱨ ᱟᱱᱰᱟᱞ-ᱥᱤᱛᱟᱨᱟᱢᱯᱩᱨ ᱪᱟᱸᱜᱟ ᱞᱟᱭᱤᱱ ᱵᱟᱱᱟᱨ ᱨᱮ ᱠᱳᱞᱤᱭᱚᱨᱤ ᱥᱟᱭᱰᱤᱝ ᱢᱮᱱᱟᱜᱼᱟ ᱟᱨ ᱟᱱᱰᱟᱞ ᱠᱷᱚᱱ ᱮᱛᱚᱦᱚᱵᱚᱜᱼᱟ ᱾ ᱱᱚᱶᱟ ᱫᱚ ᱫᱩᱨᱜᱟᱯᱩᱨ ᱨᱮᱱᱟᱜ ᱟᱱᱰᱟᱞ ᱴᱚᱴᱷᱟ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮᱱᱟᱜ ᱠᱷᱟᱫᱟᱱ-ᱠᱟᱹᱨᱜᱟᱲ ᱴᱚᱴᱷᱟ ᱠᱚᱨᱮ ᱠᱟᱹᱢᱤ ᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱞᱰ ᱫᱚ ᱑᱙᱖᱐-᱖᱑ ᱥᱟᱞ ᱨᱮ ᱵᱮᱵᱚᱥᱛᱟ ᱦᱩᱭ ᱞᱮᱱᱟ ᱾

ᱵᱮᱵᱚᱥᱛᱟ ᱠᱚ
ᱞᱳᱠᱳᱢᱳᱴᱤᱵᱽ ᱥᱮᱰ
ᱟᱱᱰᱟᱞ ᱨᱮ ᱰᱤᱡᱮᱞ ᱞᱳᱠᱳᱢᱳᱴᱤᱵᱽ ᱥᱮᱰ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮ WDS-6, WDM-2, WDM 3A, WDG-3A, WDG-4 ᱟᱨ WDG-4D ᱞᱚᱠᱳᱢᱳᱴᱤᱵᱽ ᱢᱮᱱᱟᱜᱼᱟ ᱾ ᱵᱟᱱᱟᱨᱟᱥ ᱞᱳᱠᱳᱢᱳᱴᱤᱵᱽ ᱣᱟᱨᱠᱥ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱯᱩᱭᱞᱩ ᱰᱟᱵᱽᱞᱭᱩ.ᱰᱤ.ᱮᱢ. -᱒ ᱟᱱᱰᱟᱞ ᱞᱳᱠᱳᱢᱳᱴᱤᱵᱽ ᱥᱮᱰ ᱨᱮ ᱢᱮᱱᱟᱜᱼᱟ ᱾

ᱢᱟᱨᱥᱟᱞᱤᱝ ᱭᱟᱨᱰ
ᱟᱱᱰᱟᱞ ᱭᱟᱨᱰ ᱫᱚ ᱥᱟᱢᱟᱝ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱭᱟᱨᱰ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱟᱭᱢᱟ ᱞᱮᱠᱟᱱ ᱠᱳᱞᱤᱭᱚᱨᱤ ᱥᱟᱭᱤᱰᱤᱝ ᱨᱮ ᱞᱳᱰ ᱟᱠᱟᱱ ᱠᱳᱭᱞᱟ ᱫᱚ ᱰᱤᱡᱮᱞ ᱤᱱᱡᱤᱱ ᱛᱮ ᱭᱟᱨᱰ ᱫᱷᱟᱹᱨᱤᱡ ᱥᱮᱴᱮᱨᱟ ᱾ ᱵᱚᱠᱨᱮᱥᱣᱚᱨ, ᱯᱷᱚᱨᱚᱠᱠᱟ ᱟᱨ ᱥᱟᱜᱚᱨᱫᱤᱜᱷᱤ ᱨᱮ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱫᱚ ᱨᱮᱠ ᱨᱮ ᱠᱳᱭᱞᱟ ᱮᱢᱚᱜ ᱠᱟᱱᱟ ᱾ ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱟᱱ ᱠᱳᱭᱞᱟ ᱥᱮᱱᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
  ᱦᱟᱣᱲᱟ ᱨᱮ ᱴᱨᱮᱱ ᱠᱚ
  ᱥᱩᱨᱤ ᱞᱟᱹᱜᱤᱫ ᱨᱮᱞᱜᱟᱹᱰᱤ ᱠᱚ

ᱛᱷᱚᱠ:ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱥᱟᱱᱥᱳᱞ ᱨᱮᱞᱣᱮ ᱦᱟᱹᱴᱤᱧ